Nemendur Fossvogsskóla í mættu í Kelduskóla í Grafarvogi í morgun. Skólastarfið var flutt þangað vegna myglu í húsnæði Fossvogsskóla. Skólastjórinn segir að dagurinn hafi gengið mjög vel.
Um 350 nemendur í Fossvogsskóla Í Reykjavík hófu skóladaginn á nýjum stað í morgun; í Kelduskóla í Grafarvogi, sem einnig er kallaður Korpuskóli. Foreldrar barna í Fossvogsskóla kröfðust þess að skólayfirvöld rýmdu skólahúsið vegna myglu. og sveppagróa. Margir segja að börn þeirra hafi veikst af að vera við nám í húsinu í að undanförnu. Lagfæringar á skólanum hafa staðið yfir í rúm tvö ár. Ingibjörg Ýr Pálmadóttir, skólastjóri Fossvogsskóla, segir að fyrsti skóladagurinn á nýjum stað hafi byrjað vel.
Mér líst mjög vel á þetta. Þetta er ótrúlega fallegt umhverfi, fallegur skóli, Fossvogsskólaandinn er kominn hingað upp eftir, og það skiptir öllu máli.
Þetta er fyrsti dagurinn, hvernig gekk í morgun?
Það gekk mjög vel. Rútuferðirnar gengu vel, krakkarnir komu hingað. Það eru bara litlir árekstrar sem við erum að vinna með og klárum þá. En ekkert sem skiptir máli.
Mér finnst þeir bara vera hressir. Ég er búinn að fara í alla árganga í morgun nema einn, og það eru bara allir jákvæðir, allir spenntir, auðvitað er þetta nýtt og spennandi og það er bara gaman.
Hvað gerið þið ráð fyrir að þurfa að vera lengi hér?
Við höfum ekki hugmynd um það. Við verðum bara hérna á meðan við getum og á meðan verið er að skoða Fossvogsskóla. Og þegar það liggur endanlega fyrir, og vonandi bara gerist það hratt, kannski út skólaárið, kannski fyrr, kannski lengur, við bara tökum því eins og það er.
Nemendur í Fossvogsskóla fara nú í Kelduskóla í Grafarvogi. Þangað var skólastarfið flutt vegna myglu í Fossvogsskóla. Skólastjórinn segir að dagurinn hafi gengið mjög vel.